ועדת החוקה, חוק ומשפט, כנסת 20, פרוטוקול מספר 446>, 2017-07-24 11:50

ניסן סלומינסקי: רבותי, חברי הכנסת, אנחנו עדיין במסגרת של הדיון של הישיבה הקודמת בנושא של לשכת עורכי הדין.

ניסן סלומינסקי: הוועדה אישרה את ההצעה והייתה בקשה לרביזיה.

ניסן סלומינסקי: את הרביזיה רציתי לעשות עכשיו, אבל כדי לאפשר למכללות לדבר ביניהן, אני דוחה את הרביזיה למחר בשעה 10:00, ועד אז המכללות יצטרכו לתת לנו תשובה.

דוד ביטן: ההחלטה הפנימית שלנו זה לאשר שנה וחצי.

ניסן סלומינסקי: החוק אומר שנה וחצי.

ניסן סלומינסקי: יש האופציה הנוספת.

ניסן סלומינסקי: אם עד מחר ב-10:00 לא תהיה תשובה לגבי הנושא של המסלול של שנה, תשובה של המכללות, פשוט זה ייפול ויישאר רק הנושא של שנה וחצי.

דוד ביטן: ההחלטה שלנו היא לעשות שנה וחצי באופן שוויוני לכולם.

דוד ביטן: זאת ההחלטה.

דוד ביטן: אתם ביקשתם משהו שיאפשר לכם משהו אחר.

דוד ביטן: אם אין הסכמה, זה יהיה שנה וחצי.

דוד ביטן: אז כדאי שתגיעו להסכמה שתניח את דעתנו גם כן.

דוד ביטן: אם לא תגיעו, זה יהיה שנה וחצי.

דוד ביטן: אנחנו לא נחזור בנו מהעניין הזה.

דוד ביטן: לא מעניין אותי איזו מכללה, מה מכללה.

דוד ביטן: זה לא מעניין אותי בכלל.

ניסן סלומינסקי: הישיבה בנושא של לשכת עורכי הדין נעולה.